**Dragi člani in podporni člani!**

Podružnica Maribor Vas **28. maja 2022** vabi na strokovno ekskurzijo **od Vitanja do razgledov na Rogli.**



Odhod avtobusa bo ob **8. uri izpred železniške postaje v Mariboru** (pri lokomotivi). Pot nas bo najprej vodila do **Vitanja**. Ogledali si bomo **Kseut**. Kulturno središče evropskih vesoljskih tehnologij je sedež istoimenskega zavoda, ki se ukvarja s kulturalizacijo vesolja ter osrednji kulturni prostor v Vitanju, od koder izvira družina pionirja vesoljskih tehnologij Hermana Potočnika Noordunga.

 Nadaljevali bomo proti Šentjurju. V bližnji Ponikvi si bomo ogledali **rojstno hišo Antona Martina Slomška** in se seznanili z njegovim delom. Sledi ogled tamkajšnje zelo bogate **cerkve svetega Martina**. Sledilo bo kosilo.



V popoldanskih urah se bomo odpeljali na **Roglo**. Po želji bomo obiskali bomo **Pot med krošnjami\*** - 1043 metrov dolga pot se med smrekami vije do 20 metrov visoko, nas vmes navduši z adrenalinskimi in poučnimi postajami, nato pa nas za konec ponese na 37 metrov visoki stolp, ki ponuja nepozaben pogled po pohorskih gozdovih in v dolino, včasih celo do slovenskih Alp in preko meja Slovenije. Pozno popoldan vrnitev v dolino in počasi proti domu. Prihod domov v večernih urah.

\*Vstopnina na Pot med krošnjami v ceno izleta ni vključena, plačali jo boste tam.

Društvo krije stroške prevoza in kosila ter vstopnin v vrednosti do 10 EUR za **REDNE ČLANE,**

ki so **že plačali članarino za tekoče leto.**

**CENA IZLETA** za **PODPORNE ČLANE, NEČLANE in REDNE ČLANE,**

 ki v tekočem letu **niso plačali članarine,** znaša **30 EUR\*\*.**

***\*\*****Izlet plačate dan pred odhodom po položnici, ki jo boste po prijavi prejeli na dom s strani turistične agencije Pozejdon Turizem. Cena vključuje prevoz, kosilo****,*** *oglede in vstopnino Kseut in rojstno hišo A. M. Slomška ter organizacijo in vodenje izleta.*

Prijave zbiram do zasedbe sedežev v avtobusu, vendar **najkasneje do torka, 24. maja 2022,**

(zaradi rezervacije avtobusa in pravočasne izdaje položnic)

na telefonsko številko **040 526 766** (med 14. in 20. uro) ali po mailu **vodja.maribor@revmatiki.si**

Veselim se prijetnega druženja in vas lepo pozdravljam.

Mojca Kline

 vodja podružnice Maribor

*Občasno naredimo fotografije za namene informiranja (objava članka v glasilu Revmatik, na naši spletni strani in na družabnih omrežjih). O fotografiranju, namenu in mediju objave (kje, kdaj) Vas bomo predhodno vedno obvestili na kraju samem. Imeli boste možnost, da se v času snemanja in/ali fotografiranja umaknete iz kadra. V kolikor tega ne boste storili, bomo to razumeli kot Vaše pritrdilno dejanje (11. točka 4. člena Splošne uredbe o varstvu podatkov št. 2016/679).*